**PRIJEPIS FONOGRAFSKOG ZAPISA**

**DIJELA 2. SJEDNICE ODBORA ZA OBRAZOVANJE I SPORT**

**GRADSKE SKUPŠTINE GRADA ZAGREBA**

**održane 25. rujna 2017. godine, s početkom u 9,00 sati**

**TONSKA SNIMATELJICA: Romana Brolih**

**DAKTILOGRAF: Snježana Vučić**

**BRUNA ESIH:**

- Ja se ispričavam, u međuvremenu sam se sjetila još nečeg na što sam naišla. Znači radi se zapravo o jednoj zanimljivosti, dakle nije nikakva, apsolutno nikakva kritika. Dakle radi se o stipendiranju učenika za deficitarna zanimanja i s druge strane dakle na istom mjestu navedene su i stipendije za učenike romske nacionalnosti. Dakle apsolutno podržavam i jedno i drugo ali moram primijetiti da je razlika između tih stipendija, dakle ne govorim o ovim drugim stipendijama Grada Zagreba itd. nego znači, zato isključivo naglašavam radi se ovdje o stipendijama za deficitarna zanimanja. Vidim da je velika razlika. Dakle ovdje se radi meni se čini o 1.000,00 kuna, ako se ne varam, za deficitarna zanimanja. Ne znam sad di mi je, da sad ne tražim po papirima.

**IVICA LOVRIĆ:**

- U prvoj godini.

**BRUNA ESIH:**

- U prvoj godini. Onda raste za kojih sto, dvjesto kuna itd. Za znači učenike romske nacionalnosti je to više nego duplo. E sada, dakle postavlja se zapravo pitanje da li mi ovdje na neki način potičemo to što oni jesu ili zapravo njihovu namjeru, odluku da se dalje školuju. I kod jednih i kod drugih. Jer je, zapravo postoji mogućnost da netko romske nacionalnosti upiše deficitarno zanimanje. Kako se njega onda stipendira, na koji način, po jednoj ili po drugoj osnovi? Dakle pretpostavljam da će se učenika romske nacionalnosti ipak stipendirati po ovom većem iznosu što ga zapravo na neki način razlikuje od kolege koji s njim sjedi u klupi.

Dakle apsolutno, dakle da me ne bi bilo tko krivo shvatio, ja sam za to da imaju jedni i drugi veći iznos. Govorim samo o tome.

Dakle deficitarna zanimanja su vrlo bitna za budućnost Republike Hrvatske, naravno i za razvoj Grada Zagreba i treba ih što više poticati i u tome naći, dakle u odnosu na sve ostale pravedan sustav.

**IVICA LOVRIĆ:**

- Ja ne znam bih li to komentirao.

**BRUNA ESIH:**

- Pa malo.

**IVICA LOVRIĆ:**

- Sve iznose na prijedlog gradske uprave donijela je Gradska skupština znači. Međutim taj model sufinanciranja učenika koji se obrazuju za deficitarna zanimanja je izuzetno dobar. On traje više od 15 godina u gradu Zagrebu i dao je rezultate. Mi ne bi imali više obrtništva ni pojedinih zanimanja da nije tog sustava. Ono što mi znamo da su učenici i roditelji s njim izuzetno zadovoljni i ja ne bi to previše. Mi imamo i stipendije za darovite, imamo stipendije za djecu koji dolaze iz socijalno ugroženih obitelji i tako. Ja, ako to idemo komparirat to je nešto što je vrlo teško komparirati ali učenici ne mogu koristiti stipendije po više osnova, mogu samo po jednom i uvijek je to logično da koriste po najpovoljnijem. Prema tome, a duboko sam uvjeren i ponosan što smo prije tri godine uveli stipendije za romske učenike i studente. To daje rezultata i to je jedini put da ih se uključuje u društvo na način da krenemo od predškolskog sustava. Mi imao i romski vrtić specijaliziran koji iznimno dobro radi, koji podupiremo ali i nastojimo uključiti romsku djecu u sve ostale vrtiće koliko možemo. Ali je iznimno bitno uključiti ih u osnovnu i srednju školu i poslije na fakultet. Mislim da je to interes ovoga Grada i ovoga društva iznad svega.

**BRUNA ESIH:**

- Hvala lijepa.

Isključivo sam o interesu i govorila. Naravno da što se tiče ovoga što ste govorili za učenike romske nacionalnosti dakle o njihovoj uključenosti u sve programe i na razini stipendija u svakom slučaju mogu se samo pohvalno izraziti za Grad Zagreb. Evo toliko.

Ja se nadam da smo sada raspravu svoju iscrpili.

Dakle zaključujem raspravu.

Stavljam dakle na glasovanje Prijedlog polugodišnjeg izvještaja o izvršenju Proračuna Grada Zagreba za 2017. godinu.

Tko je za?

Protiv?

Suzdržan?

Dakle, utvrđujem da Odbor većinom glasova, 3 za i 2 suzdržana, predlaže Gradskoj skupštini da razmotri i prihvati Prijedlog polugodišnjeg izvještaja o izvršenju Proračuna Grada Zagreba za 2017. godinu.